Albert Kemény

Dr. Albert Kemény (* 27. január 1899, Viedeň† 14. október 1941, Mukačevo) bol uhorský lekár, zubný špecialista, odborný spisovateľ.

 Jeho životná cesta 
Narodil sa v cisárskom hlavnom meste, kde bol jeho otec, Dr. Dezső Kemény 23 rokov hlavným chirurgom sanatória Fürth. Detstvo prežil vo Viedni a tu začal aj študovať. Vyrastal v humánne zmýšľajúcej, vzdelanie, kresťanské hodnoty preferujúcej rodine.

Jeho otec, Dr. Dezső Kemény kvôli otrave sublimátom už v roku 1908 nemohol operovať, a tak sa preškolil na zubára, v roku 1910 sa s manželkou a dvoma synmi presťahoval späť domov do Košíc, do svojho rodného domu, na Fő utca 42 (dnes Hlavná ulica 56), kde si otvoril súkromnú zubnú ambulanciu.

Albert Kemény pokračoval vo svojich štúdiách na vyššom gymnáziu v Košiciach. Počas prvej svetovej vojny sa zo školských lavíc dobrovoľne prihlásil na bojisko. Vyštudoval dôstojnícku školu vo Viedenskom Novom Meste – Theresianum Militärakademie (Vojenská akadémia Márie Terézie) a stal sa nadporučíkom v zálohe. Štyri roky, do roku 1918, slúžil v Albánsku v palebnej línii: v Durazzo, Skutari a inde. Potom sa vrátil k svojmu životnému povolaniu, dokončil štúdium medicíny na Lekárskej fakulte Univerzity v Budapešti a na Karlovej univerzite v Prahe.

V roku 1926 po smrti svojho otca Dr. Dezsőa Keménya prevzal otcovu zubnú ordináciu a okrem toho bol Dr. Albert Kemény hlavným lekárom a veliteľom protivzdušnej obrany záchrannej stanice v Košiciach.

Doktor Albert Kemény sa v roku 1927 v Košiciach oženil so Saroltou Roba.

Dr. Albert Kemény sa popri súkromnej praxi zaoberal aj nastoľovaním problémov verejného zdravotníctva a možnosťami ich riešenia. Sledoval výsledky zahraničných výskumov, zameral sa na položenie vedeckých základov stomatológie a uvádzal ich do praxe. Príkladom toho bola jeho osvetová a popularizačná činnosť s ohľadom na význam školského zubného lekárstva, propagujúca rozšírenie detského zubného lekárstva.

Bol v kontakte s Dr. Józsefom Szabóm, univerzitným profesorom v Pešti a odborným asistentom kliniky, Pálom Oravetzom. Bol uznávanou autoritou, odborným spisovateľom a obľúbeným lekárom. Jeho organizačné schopnosti boli v lekárskej činnosti mnohostranné.

Stomatologická sekcia Jednoty XXXIV. župy Lekárskej komory, si už osvojila túto myšlienku a zaslala Ministerstvu zdravotníctva nasledujúci návrh:

náhľad|Albert Kemény, MD: Prvá pomoc v každodennej praxi počas náletov a plynových útokov, Košice 1937

MUDr. Albert Kemény bol špecializovaným stomatológom, vedúcim lekárom a odborným referentom Dobrovoľného hasičského a záchranárskeho spolku. Na jar 1937 bola vydaná jeho príručka Elsősegély a mindennapi gyakorlatban légitámadás és gáztámadásoknál (Prvá pomoc v každodennej praxi v prípade leteckého a plynového útoku).

Pri bombardovaní Košíc v roku 1941 bol prvý, ktorý pomáhal a tým zachránil množstvo ľudských životov.

Dr. Albert Kemény zomrel v Mukačeve na zápal pľúc 14. októbra 1941 vo veku 43 rokov, počas plnenia svojich vojenských povinnosti.

 Pohreb 
náhľad|Hrob Dr. Dezső Keményho (1869–1926), lekára a jeho rodiny, Košice, Verejný cintorín 1926
Pre účastníkov pohrebu Dr. Alberta Keménya bola k dispozícii električka z Hlavnej ulice na Verejný cintorín.

Zádušná omša za lekára stomatológa-práporčíka, sa konala v košickom Dóme sv. Alžbety 20. októbra 1941. Telesné pozostatky Dr. Alberta Keménya odpočívajú v rodinnej hrobke Dr. Dezsőa Keménya s rodinou, ktorá bola fotograficky zobrazená v knihe Bélu Wicka, ktorá vyšla v roku 1931 s názvom Kassa régi temetői, templomi kriptái és síremlékei (Staré cintoríny, kostolné krypty a hrobky mesta Košice).

Mesto Košice eviduje hrobku Dr. Dezsőa Keménya s rodinou, ako chránený hrob významných osobností.

 Jeho rodina 
Rodičia: Dr. Dezső Kemény, lekár, chirurg, pôrodník, gynekológ, zubný lekár-stomatológ (23. júl 1869, Košice – 6. september 1926, Košice) a Anna Smoglian (13. november 1873, Újszőny – 17. január 1954, Košice).

Jeho mladší brat: Egon Kemény, (13. október 1905, Viedeň – 23. júl 1969, Budapešť) skladateľ, dvojnásobný laureát ceny Ferenca Erkela.

Jeho manželka rod. Sarolta Roba (1. marec 1910, Košice). Mali dve deti: Egona (narodeného v roku 1928, Košice) a Lidiu (narodenú v roku 1931, Košice).

 Jeho kniha 
 MUDr. Kemény Albert: Elsősegély a mindennapi gyakorlatban légitámadás és gáztámadásoknál  (MUDr. Albert Kemény: Prvá pomoc v každodennej praxi v prípade leteckého a plynového útoku) Košice: Jaschkó és Társa Könyvkereskedés (1937)

 Zdroje 
 Rodinný archív skladateľa Egona Keménya
 A fogorvoslás új megvilágítása. Beszélgetés Kemény Albert dr. fogorvossal az „oral sepsis”-ről, a fogtechnikus-kérdésről, iskolai fogorvoslásról és egyebekről. Stomatológia v novom svetle. Rozhovor so zubárom, Dr. Albertom Keményom na tému „orálna sepsa“, o otázke zubných technikov, o školskej stomatológii a inom. Prágai Magyar Hírlap, 1929. 20. február 43. číslo
 Prágai Magyar Hírlap 20. február 1929. 45. číslo
 Szlovenszkói Színházi Élet 20. apríla 1929.
 Dr. Kemény Albert: Az iskolai fogorvoslás Dr. Albert Kemény: Školské zubné lekárstvo Kassai Újság, 24. júla 1929. číslo 167.
 Wick Béla: Kassa régi temetői, templomi kriptái és síremlékei  Béla Wick: Staré cintoríny, kostolné krypty a hrobky mesta Košice. Košice, Szent Erzsébet nyomda, 1931
 Kassai Újság 25. december 1930, Správy
 A kassai magyar katolikusok búcsúja Listyák Jenőtől (részlet) Rozlúčka maďarských katolíkov z Košíc s Jenőm Listyákom. Prágai Magyar Hírlap 4. marec 1934 (Úryvok)
 MUDr. Kemény Albert: Elsősegély a mindennapi gyakorlatban légitámadás és gáztámadásoknál MUDr. Albert Kemény: Prvá pomoc v každodennej praxi pri náletoch a plynových útokoch Košice, 1937. Jaschkó és Társa Könyvkereskedés kiadása
 Kassai mentők munkája az embervédelem szolgálatában. Elkészült az 1938–1939 évi jelentés – Kemény Albert dr. mentőorvos a mentőegyesület munkájáról Práca sanitiek v službách záchrany ľudí. Správa za rok 1937-1938 je vypracovaná – Dr. Albert Kemény. sanitný lekár o práci záchrannej služby. Felvidéki Újság 12. marec 1939. číslo 59.
 Újabb ismeretlen részletek és hivatalos adatok a kassai bombatámadásról és a mentési munkálatokról Viac neznámych podrobností a oficiálnych údajov o bombardovaní Košíc a záchranných prácach Felvidéki Újság, 26. júla 1941, číslo 170
 Gyászjelentés Dr. Kemény Albert haláláról és temetéséről Nekrológ, O smrti a pohrebe Dr. Alberta Keménya
 Dr. Kemény Albert  Felvidéki Újság, 15. októbra 1941, číslo 236 (nekrológ)
 Dr. Kemény Albert temetése Pohreb Dr. Alberta Keménya Felvidéki Újság, 20. októbra 1941, číslo 240 (úryvok)

Kategória:Maďarskí lekári
Kategória:Uhorskí lekári
Kategória:Stomatológovia
Kategória:Absolventi Univerzity Loránda Eötvösa
Kategória:Absolventi Karlovej univerzity
Kategória:Osobnosti z Viedne